Sacrosancto et exorabili loco Cluniaco, in honore sanctorum apostolorum dicato, cui preesse videtur donnus Maiolus abba. Ego igitur, in Dei nomine, Heldinus, levita, recogitans venturum Dei judicium atque meorum enormitatem malorum, dono Deo et sanctis apostolis Petro et Paulo aliquid ex rebus meis quæ sunt sitæ in pago Matisconense, in agro Rufiacense, in villa Vetis Canivas: hoc est curtilum unum et vineam simul tenentem cum superposito, qui terminatur a tribus partibus via publica, a quarta parte terra Sancti Petri. Infra istas terminationes, totum ab integro dono pro remedio animæ meæ ac patris ac matris meæ, et omnium parentum meorum, ea ratione ut quandiu vixero teneam, et post meum discessum ad Sanctum Petrum perveniat. Si quis autem hujus donationis cartam scindere temptaverit, vindicare non valeat quod repetit, sed coactus auri uncias III persolvat, et inantea firma et stabilis permaneat, stipulatione subnixa. Actum Cluniaco publice. S. Eldini, levitæ, qui fieri et firmare rogavit. S. Stephani. S. Bernardi. S. Gisleberti. S. item Bernardi. S. Constantii. S. Anscherii. S. Richardi. S. Duranni. Data per manum Aldonis, presbiteri, feria VI, mense octobri, anno XXX regis Lotharii.